אייפון 5

אייפון 5 (באנגלית: iPhone 5) הוא טלפון חכם בעל מסך מגע של חברת אפל, והדור השישי בסדרת האייפונים שלה. המכשיר הציג עיצוב מעודכן עם ציפוי אלומיניום בחלקו האחורי, מסך בגודל 4 אינץ', עובי של 7.6 מילימטר ומשקל מופחת של 112 גרם. כמו כן, השתנה מיקום פתח האוזניות, וגודל שקע המטען הוקטן לחיבור 8 פינים המכונה Lightning (ברק). המכשיר מכיל שיפורי חומרה ועדכוני תוכנה לעומת הדור הקודם. שיפורים אלה כוללים מעבד A6 של אפל, זיכרון נדיף (RAM) של 1GB, מצלמה קדמית משופרת, רזולוציית מסך גבוהה יותר ותמיכה ברשתות הדור הרביעי LTE. ב-10 בספטמבר 2013 השיקה חברת אפל שני דגמים חדשים לסדרת האייפונים שלה. המכשיר הראשון הוא האייפון 5C, אשר "מחליף" את האייפון 5 בשוק (האייפון 5 לא נמכר יותר, במקומו האייפון 5C ימכר), כיוון שהמפרט והתוכנה שלו הם כמפרט והתוכנה של האייפון 5. (האייפון 5 ימכר רק בסין). עיצוב המכשיר שונה וכעת גב המכשיר מפלסטיק וזמין בחמישה צבעים - לבן, כחול, ירוק, אדום-ורוד וצהוב. המכשיר השני הוא האייפון 5s, אשר ממשיך את סדרת האייפונים. הדגם שומר על עיצובו של האייפון 5 אולם מגיע בשני צבעים חדשים: זהב וגרפיט (אפל מכנה את הגרפיט - Space Gray). במכשיר החדש מספר פיצ'רים, הבולטים שביניהם הוא סורק טביעות האצבע החדש, והפלאש הכפול במצלמה. המכשיר הוכרז ב-12 בספטמבר 2012 במסיבת עיתונאים של אפל. המכירות המוקדמות של המכשיר החלו ב-14 בספטמבר באתר האינטרנט של החברה. תאריך המשלוח הראשון הוא 21 בספטמבר 2012 בארצות הברית, קנדה, רוסיה, צרפת, גרמניה, אוסטרליה, יפן, הונג קונג וסינגפור. אייפון 5 הושק ב-28 בספטמבר באירופה, ועד דצמבר הגיע ל-100 מדינות. האייפון 5 הושק בישראל בחברות הסלולר סלקום, אורנג', פלאפון והוט מובייל באופן רשמי ב-14 בדצמבר 2012. הגרסה השישית של המכשיר נקראת "אייפון 5", והשינויים העיקריים בה הם: מעבד A6 של אפל כפול ליבה המהיר וחזק פי שניים ממעבד A5 של הדור הקודם. ה-A6 הוא מערכת-על-שבב המבוססת על מעבד מסוג ARM ‎ CorteX-A15 כפול ליבה במהירות שעון של 1.3Ghz. שימוש בנאנו סים צילום פנורמי 8 מגה פיקסל יכולת צילום תמונה במקביל לצילום וידאו יכולת צילום משופרת בחושך תמיכה ב-LTE רכיב WiFi חדש, המגיע למהירות הורדה של עד 150Mbps מסך בגודל 4 אינץ' ברזולוציית רטינה (640×1136) בצפיפות פיקסלים 326 ppi מצלמה קדמית עם חיישן ברזולוציית 1.2 מגה פיקסל ויכולת צילום HD ב-720p דק וקל ב-20% מהאייפון 4S סוללה חזקה יותר המספקת זמן שימוש של: שיחות וגלישה על גבי רשת ה-3G ו-LTE - עד 8 שעות גלישה על גבי רשת הWiFi וצפייה בווידאו וסרטים - עד 10 שעות האזנה למוזיקה - עד 40 שעות מצב המתנה - עד 225 שעות שיחות FaceTime גם על הרשת הסלולרית ולא רק על רשת ה-WiFi שלושה מיקרופונים (מקדימה למעלה, מלמטה ומאחורה) לעומת גרסאות קודמות שכללו מיקרופון אחד בלבד שקע האזניות עבר לתחתית המכשיר גב אלומיניום עם פס זכוכית למעלה ולמטה המצלמה הקדמית זזה מהצד השמאלי של המיקרופון למעל המיקרופון חיבור ההטענה הוקטן לחיבור הברק בגודל 8 פינים (במקום חיבור 30 פינים הקודם) אוזניות חדשות, שעל פי טענת אפל, איכותם של האזניות כאיכותם של אזניות ב-200$ והן מתאימות באופן מושלם ל"כל אוזן בעולם". עוד טוענת אפל שהיא פיתחה את האוזניות במשך שלוש שנים. ארצות הברית: AT&T, Verzion, Sprint בריטניה: O2 גרמניה: T-Mobile צרפת: Orange רוסיה: Rostelecom אירלנד: O2 אוסטריה: T-Mobile איטליה: TIM, Vodafone בלארוס: Beltelecom טורקיה: Turkcall יוון: Vodafone ישראל: סלקום, פרטנר, פלאפון, גולן טלקום, הוט מובייל אייפון 5 הוצג בעיצוב מעודכן שמשלב ציפוי אלומיניום. מסך המכשיר גדל ל-4 אינץ' ויחס המסך ל-16:9, דבר אשר הוסיף למסך הבית שורה חמישית, בשונה מארבע השורות שהוצגו בכל המכשירים הקודמים. פתח האוזניות של המכשיר עבר מחלקו העליון אל חלקו התחתון ליד פתחי הרמקולים והמטען. לאייפון יש 3 מיקרופונים בשונה ממיקרופון אחד בקודמיו, רמקול משופר עם איכות שמיעה טובה יותר וחיבור הטעינה הוקטן מ-30 פינים ל-8 פינים. האייפון משלב בעיצובו את אותם הכפתורים כמו בדורות הקודמים: כפתור ההדלקה/הכיבוי, כפתורי עוצמת השמע, כפתור ההשתקה ולחצן הבית. מסך האייפון התארך בכ-9 מ"מ, עוביו הוצר ל-7.6 מ"מ ומשקלו פחת ל-112 גרם. באייפון 5 מעבד A6 של אפל כפול ליבה ושלוש ליבות גרפיות במהירות 1.3 GHz כולל אריכקטורת ARM CORTEX-A15. ביצועי המעבד מהירים כפליים ממעבד A5 שבאייפון 4S. למכשיר זיכרון נדיף בנפח 1GB. גודלי האחסון באייפון 5 נותרו זהים לאייפונים הקודמים - 32GB, 16GB ו-64GB. למכשיר אין יכולת הרחבה לאחסון חיצוני. לאייפון 5 מצלמת תמונות אחורית בעלת 8 מגה פיקסל (3264×2448 פיקסלים). למצלמה זו יכולת צילום וידאו 1080p ב-HD, עם איכות משודרגת, תאורה אחורית, וצילום פנורמי. עיבוד התמונה במצלמה שופר: היא מהירה יותר ומתפקדת טוב יותר בתאורה בעוצמה נמוכה. כמו כן ניתן לצלם תמונות סטילס במקביל לצילום וידאו (בלעדי למצלמת האייפון 5). למכשיר מצלמה קדמית עם חיישן ברזולוציית 1.2 מגה פיקסל, מצלמת וידאו HD ב-720p וכוללת חיישן תאורה אחורית. באייפון 5 ישנן ארבע אנטנות חיצוניות, כך שהקליטה הסלולרית של המכשיר טובה ומהירה. באופן תאורטי, מגיע קצב הורדת הנתונים של המכשיר עד ל-14.4Mbps בדור 3. כמו כן, נוספה תמיכה בטכנולוגיית LTE (גלישת דור רביעי). אייפון 5 כולל מסך מגע מסוג Capacitive עם טכנולוגיה חדשה שבה כל חלקי המסך - תאורת הלד, שכבת מסך המגע והזכוכית מורכבים בשכבה אחת דקה יותר ובהירה יותר בהשוואה למכשירי האייפון הקודמים. המסך בגודל 4 אינץ', ברזולוציה של 1136×640 פיקסלים, בדחיסות פיקסלים 326 ppi ובעומק צבע של 16 מיליון צבעים. בהשוואה לדור הקודם של האייפון, המסך נותר ברוחב זהה אך גדל בגובהו, כך שיחס האורך לגובה קרוב ליחס 16:9 המקובל בטלוויזיות בהפרדה גבוהה. לאייפון 5 שלושה מיקרופונים, לעומת שניים באייפון 4s. מיקרופון הדיבור באייפון 5 נמצא בתחתית המכשיר, בדומה לאייפון 4S, ליד פתח חיבור המטען והרמקול, מיקרופון שיחות הווידאו נמצא לצד המצלמה הקדמית, ומיקרופון צילום הווידאו בחלק האחורי של המכשיר, לצד המצלמה האחורית. בנוסף לתפקידם הייעודי, משמשים המיקרופונים הנוספים לביטול רעש (Noise Cancellation) בשיחת טלפון, בדומה לאייפון 4s. לאייפון 5 סוללה חשמלית חזקה יותר מבמכשיר הקודם, עשויה מליתיום פולימר (1,440mAh). אפל הצהירה שהסוללה יכולה להספיק ל-225 שעות המתנה, עד 8 שעות דיבור ב-3G, או 10 שעות גלישה ב-Wi-Fi או 8 שעות לגלישה בדור 3 או 4. זמן השימוש תלוי באחוזים הזמינים בסוללה, הניתנת לטעינה על ידי חיבור USB או מתאם חשמל. סוללת המכשיר סגורה בתוך המכשיר ואינה נשלפת, ולכן לא ניתנת להסרה והחלפה אלא על ידי טכנאים מנוסים. בשונה מהאייפון 4S, אייפון 5 מוצע בשלושה דגמים שונים: GSM A1428 - נמכר בארצות הברית. בדגם כלולים תדרי GSM לגלישה בדור השלישי ו-LTE לגלישה בדור רביעי ברצועות LTE שמספרן 4 (1,700 MHz) ו-17 (700 MHz בתחום המותאם לחברת AT&T). GSM A1429 - נמכר באירופה ובאזורים נוספים, ותומך בתדרים המקובלים באירופה. רצועות ה-LTE הנתמכות הן 1 (2,100 MHz)‏, 3 (1,800 MHz)‏, ו-5 (850 MHz). CDMA A1429 - נמכר בארצות הברית. מותאם לרשתות CDMA ו-GSM. תומך ברצועות ה-LTE של דגם GSM A1429 ובנוסף ברצועות 13 (750 MHz בתחום המותאם לחברת Verizon) ו-25 (1,900 MHz). עקב ריבוי תחומי התדרים בהם נעשה שימוש עבור LTE ברחבי העולם, המכשיר פוצל לשלושה תתי דגמים, על מנת לכלול בו את האנטנות והחומרה הנדרשות בלבד, ולחסוך בעלות, משקל וגודל. ערך מורחב – iOS אייפון 5 הוכרז עם מערכת ההפעלה החדשה iOS 6. הגרסה החדשה כוללת בתוכה למעלה מ-200 שיפורים וחידושים, שבין היתר כוללים: אפליקציית מפות מובנית משופרת של חברת אפל, הכוללת בתוכה תצוגת מפות בתלת מימד ושירות ניווט קולי. אינטגרציה עם פייסבוק. אפשרות לשתף פוסטים היישר ממרכז העדכונים ושיתוף תמונות היישר מאפליקציית התמונות. שיפורים לאפליקציות הדואר אלקטרוני וספארי. הורדת אפליקציית היו טיוב. שיפור אפליקצית הטלפון. אפשרות מענה בהודעה בה אפשר לסרב למענה השיחה ולשלוח הודעה אוטומטית במקום, או אפשרות "הזכר לי מאוחר יותר", אשר תזכיר כעבור זמן שנקבע מראש שהתקבלה שיחה. מצב צילום פנורמה (למכשירים תומכים בלבד). שיפורים ניכרים לסירי. עיצוב חדש לרוב האפליקציות המובנות, כולל האפסטור, מוזיקה, שיחות ועוד. אפליקציית "Passbook" חדשה מבית אפל המאפשרת לשמור את כל הכרטיסים והקופונים שלך בפלאפון. שימוש ב-FaceTime באמצעות אינטרנט סלולרי. תוסף ה"נא לא להפריע", בו ניתן להגדיר תזמון מראש של שעות בהן כל התראה ושיחה שיכנסו למכשיר לא ישמיעו צליל או ידליקו את המסך. ניתן לקבוע קבוצה של אנשים מועדפים, שאם האנשים שבתוכה מתקשרים או שולחים הודעת SMS, הדבר יוצג. ועוד'. גרסאות 6.0.1 ו-6.0.2 כללו שיפורי באגים מזעריים. גרסה 6.1: תמיכה רחבה יותר ב-LTE ברשתות רבות בעולם. אפשרות רכישת כרטיסים לקולנוע באמצעות סירי. שיפורים במפות אפל. שיפורים בדפדפן ספארי (safari). פקדים חדשים להשמעת המוזיקה. ב-18 בספטמבר שונתה מערכת ההפעלה של האייפון 5 ל-iOS 7 לבוחרים בה. הגרסה החדשה כוללת שיפורים וחידושים שבין היתר כוללים: שינוי עיצוב כל דף הבית באייפון כולל מסך הפתיחה, מסך הנעילה, והמצלמה כולל תצוגת האייקונים. שינוי חלק מהאפשרויות של סירי והוספת אפשרויות נוספות. שינוי תצוגת האינטרנט, המסך העליון, וההקשה. במערכת ההפעלה של האייפונים אין את חנות האפליקציות "גוגל פליי (google play)" משום שהאייפון לא מותאם למערכת ההפעלה "אנדרואיד" והאייפון מותאם למערכת ההפעלה ios 7\ios 6 שייצרה אפל. באייפון יש את חנות האפליקציות "app store" שממנה מורידים אפליקציות, משחקים וכו'. החנות השנייה היא "itunes store" שממנה מורידים שירים, סרטים וכו'. ערך מורחב – סירי באייפון 5 מותקנת מערכת שליטה קולית בשם "Siri" המאפשרת למשתמש לתת פקודות קוליות למכשיר האייפון, והוא יגיב להן ויבצע אותן. במערכת החדשה נוספו לסירי יכולות טכניות רבות נוספות כמו: • ספורט - תוצאות, זמנים, הרכבי קבוצות ועוד • קולנוע - זמני הקרנות, פרומואים, ביקורות ועוד • מסעדות - הזמנות, תמונות וביקורות מבקרים • Twitter - שליחת ציוץ • Facebook - פרסום בפייסבוק • אפליקציות - פתיחת אפליקציות ועוד. Siri תומכת בתשע שפות במכשיר החדש: אנגלית, צרפתית, גרמנית, יפנית, ספרדית, איטלקית, קוריאנית, מנדרינית וקנטונזית. אייפון 5 קיבל ביקורות אוהדות מפרשנים ומבקרים. טים סטיבנס מאתר Engadget שבח את המסך החדש ברזולוציה הגבוהה שלו והכריז עליו כאחד ממסכי הטלפון הטובים ביותר שקיימים בשוק. בנוסף הביקורת קבעה כי אפל קיימה את רוב ההבטחות שנאמרו באתר האינטרנט שלה, כגון ביצועי סוללה טובים יותר, ביצועים גרפיים טובים יותר וביצועי מעבד מהירים יותר. כתב של הניו יורק טיימס (David Pogue) הגדיר את הגדלת המסך כ"שינוי נחמד, אבל לא פריצת דרך", הוא שבח את המחבר החדש שהוקטן אבל התאכזב מהעובדה שהוא לא תומך באביזרים ישנים יותר מה שמצריך קניית מתאם מאפל בתוספת תשלום. מבקרים ופרשנים רבים היו מאוכזבים מיישום המפות שהחליף את גוגל מפות ב-6 iOS, ודווחו על שגיאות רבות כגון טעות בהצגת מגדל אייפל, הפניית משתמש למקומות לא נכונים ותמונות לוויין לא מדויקות. בנוסף דווח שהיישום החדש קשה לשימוש. תשעה ימים לאחר שחרור המפות, אפל פרסמה מכתב התנצלות על התסכול שנגרם ללקוחות והמליצה להשתמש בשירותי מפות חלופיים. הכתב אד בייג של USA Today אמר: "תמיד היו לי ציפיות גבוהות מהאייפון 5, במיוחד שהתחרות גדולה. באספקת מכשיר מהיר, אטרקטיבי, LTE ומסך גדול יותר, אפל עמדה בציפיות אלה כמו פנינה". הכלכלן הראשי של JP מורגן, מייקל Ferol העריך כי "מכירותיו של האייפון 5 יכולות להגביר את הצמיחה השנתית בארצות הברית ב-3.2 מיליארד דולרים, או 12.8 מיליארד בשיעור שנתי". המכירה המוקדמת של מכשיר האייפון 5 שברה שיאי מכירה עם מכירת 2 מיליון מכשירים ביום המכירה הראשון. אפל אמרה כי היא "נדהמת מהיענות גדולה מצד הלקוחות לאייפון 5". חברת AT & T אמרה כי האייפון 5 רשם כמות מכירה גדולה מכל מכשיר אייפון עד כה עם יותר מחמישה מיליון יחידות בסוף השבוע הראשון להשקה. האייפון 5 מגיע עם מספר אביזרים נלווים בתוך קופסת המכשיר: • אוזניות- יחד עם האייפון 5 חברת אפל הציגה אוזניות חדשות, שנקראות "EarPods". האוזניות החדשות מספקות איכות צליל טובה יותר והתאמה טובה יותר לאוזן, זאת לאחר תלונות רבות על איכות צליל נחותה וחוסר נוחות בשימוש בהן. לפי חברת אפל ה-EarPods פותחו במשך שלוש שנים. • מחבר טעינה וכבל העברת נתונים- באייפון 5 מצוי מחבר טעינה חדש הנקרא Lightning, ובו 8 פינים, בשונה ממחבר הטעינה של כל דורות האייפון והאייפוד הקודמים, שהיה בעל 30 פינים. מחבר הטעינה החדש חזק יותר, נוח יותר וניתן לחברו משני הצדדים, לעומת חיבור מצד אחד בלבד במחבר הקודם. • ספק כוח- ספק הכוח שאליו מחובר כבל ההטענה, לא השתנה ונראה כמו בכל הדורות הקודמים. מדיה וקבצים בנושא אייפון 5 בוויקישיתוף אתר האינטרנט הרשמי של אייפון 5 אייפון 5 באתר חברת אפל (באנגלית) הסבר טכני על מעבד A6 Pogue, David (2012-09-18). "Apple's iPhone 5 Scores Well, With a Quibble - Review". The New York Times (באנגלית אמריקאית). ISSN 0362-4331. נבדק ב-2018-01-16. "Review: Apple iPhone 5 in front of the smartphone pack". USATODAY.COM. נבדק ב-2018-01-16. App, Daily Nation. "Galaxy SIII Vs iPhone 5" (באנגלית). נבדק ב-2018-01-16. "First Weekend iPhone Sales Top Nine Million, Sets New Record". Apple Newsroom (באנגלית אמריקאית). נבדק ב-2018-01-16.